**Икенсе кескәйҙәр төркөмө . Яҡынса комплекслы – тематик план өлгөһө . Харисова А.Р.**

|  |  |  |  |  |
| --- | --- | --- | --- | --- |
| **Тема** | **Тәҡдим ителгән үткәреү ваҡыты** | **Эш йөкмәткеһе** | **Ойоштороу формалары** | **Йөмғаҡлау саралары варианттары** |
| Һаумы Баҡсам! | Сентябрҙың тәүге ике аҙнаһы | Һәр баланың кәрәклеген формалаштырыу. Балалар баҡсаһының традициялары һәм балаларҙың төркөмдә хоҡуҡтары һәм йөкләмәлре менән таныштырыу. Балалар баҡсаһына килеү менән шатлыҡ тойғолары тәрбиәләү.. иң яҡын социаль объект булараҡ балалар баҡсаһы менән таныштырыуҙы дауам итеү: балалар баҡсаһында эшләүселәр һөнәрҙәре (тәрбиәсе, кесе тәрбиәсе, музыка етәксеһе, табип, урам һепереүсе ), предметлы донъя, балалар баҡсаһында үҙ – үҙеңде тотоу ҡағиҙәләре, үҙ тиҫтерҙәре менән үҙ – ара мөнәсәбәт. Балалар араһында дуҫтарса мөғәлләмәт формалаштырыу (коллектив һәм художестволы эшмәкәрлек, бергә уйындар, дуҫлыҡ тураһында йырҙар). | Уйын күнегеүҙәре, шатлыҡ минуттары, театр эшмәкәрлеге, нәфис әҙәбиәт уҡыу, тәбиғи белем биреү эшмәкәрлеге,бағышһүрәттәр ҡарау. Уйын ситуациялары, балалар баҡсаһы буйлап экскурсиялар, дидактик уйындар, түңәрәк уйындар, маҡсатлы прогулкалар. | Балалар ҡатнашлығында күңел асыу саралары. Балалар байрам әҙерләүҙә ҡатнашмайҙар, әммә байрамда актив ҡатнашыусылар. |
| Көҙ килде | 3-4 аҙналар | Балаларҙы көҙгө тәбиғәт менән таныштырыу. Экологик үҙаң нигеҙҙәре үҫтереү, тәбиғәт объекттарына ҡарата һаҡсыл ҡараш тәрбиәләү , тәбиғәтте эстетик тойомлау формалаштырыу, тыуған  яҡҡа ҡарата һөйөү тәрбиәләү. Башҡорт халҡының тәбиғәт менән бәйле йолалары менән таныштырыу.Йәнле һәм йәнһеҙ тәбиғәттең үҙ – ара бәйләнеше тураһында төшөнсәләр биреү. | Нәфис әҙәбиәт уҡыу, карта, глобустар ҡарау, тәрбиәсенең тыуған яҡ, тәбиғәт тураһында һөйләүҙәре. Тәбиғәткә бәйле йолалар тураһында мәғлүмәттәр биреү.. дидактик уйындар “Кәрзинкәңдә нимә бар?”, “Көҙ билдәләрен әйт”, “Бвл ҡайсаҡ була?” һ.б. Видеофильмдар, фотоһүрәттәр, бағышһүрәттәр ҡарау. | Фтоткүргәҙмә “Алтын көҙ” көҙгә бәйле халыҡ йолаларын күрһәтеүсе байрамдар «Сөмбөлә килде беҙгә» |
| Минең ғаиләм | Октябрь  1 аҙна | Сәләмәт тормош рәүеше буйынса башланғыс төшөнсәләр биреү. Үҙ – үҙеңде тәрбиәләү буйынса гигеник күнекмәләр формалаштырыу. Гендер тәрбиәһе буйынса күҙаллауҙар үҫтереү. Үҙенең ғаилә ағзалары буйынса балаларҙың белемдәрен нығытыу. | Әңгәмәләр. Фотоһүрәттәр ҡарау. Сюжетлы һүрәттәр буйынса һөйләшеүҙәр.Сюжетлы – ролле уйындар “Ғаилә”, “Әсәйҙәр һәм ҡыҙҙар”. Нәфис әҙәбиәт уҡыу. Диактик уйындар уйнау. Альбомдар ҡарау. Йырҙар тыңлау һәм өйрәнеү. | Күргәҙмә “Минең ғаиләм”  Байрам “Беҙ – дуҫ ғаилә” |
| Минең тыуған ҡалам - Сибай. | Октябрь  2- 4 аҙналар | Балаларҙы үҙҙәренең йорттарында булған әйберҙәр, йорт йыһаздары, конкүреш приборҙары менән таныштырыу. Тыуған ҡала менән таныштырыу: уның исеме, төп иҫтәлекле урындары.  Транспорт төрҙәре менән таныштырыу, элементар юл ҡағиҙәләре менән таныштырыу. Ҡала кешеләре һөнәрҙәре  менән таныштырыу:, һатыусы, сәс ҡырҡыусы, шофер, автобус йөрөтөүсе | Сюжетлы – ролле уйындар “Автобус”, “Шофер”, “Юл хеҙмәте”, “Больница”, “Бөҙрахана”. Дидактик уйындар “Был нимә?”, “Айырып һал”, “Был ниндәй транспорт төрө”, “Һинең әсәйең кем булып эшләй” һ.б. Уйын ситуациялары. Хәрәкәтле уйындар. Экскурсиялар. Маҡсатлы прогулкалар. | Балалар баҡсаһы буйынса дөйөм фотокүргәҙмә “Минең яратҡан ҡалам”. |
| Беҙҙең тыуған ил - Башҡортостан | Ноябрь 1-2 аҙналар | Беҙ йәшәгән ерҙең халҡы, уларҙың бер – береһе менән дуҫ булыуҙары, татыу йәшәүҙәре тураһында тәү төшөнсөлөр биреү. Тыуған яҡтың тәбиғәте, уның матурлығы тураһында аңлатмалар биреү. Беҙгә яҡын тәбиғәт ҡомартҡыһы “Ғәҙелшә” шарлауғы менән таныштырыу. балаларҙы тыуған яғы менән ғорурланыу тойғоһо тәрбиәләү. | Дидактик уйындар “Минең ғаиләм”, “Минең дуҫтарым”, “Был нимәнең өлөшө”, “Тәбғәттә үҙ – үҙеңде тотоу”, “Һөйләү буйынса таны” һ.б.  Сюжетлы – ролле уйындар “Минең ғаиләм, “Беҙгә ҡунаҡтар килде”, “Автобус”, “Тыуған көн” һ.б. | Тематик күңел асыу “Мин – Сибайҙа йәшәйем” |
| Әсә күңеле балала | Ноябрь  3-4 аҙналар | Әсәйгә ҡарата һөйөү, уны һаҡлау кеүек кешелек сифаттары тәрбиәләү. Әсәйҙәрҙең һөнәрҙәре тураһында тәү мәғлүмәттәр биреү (тәрбиәәсе, кесе тәрбиәсе, табип) | Сюжетлы – ролле уйын “Әсәйҙәр һәм бәпәйҙәр”, уйын ситуациялары, , балалар менән ситуатив әңгәмәләр “Наҙлы һүҙҙәр”, “Әсәйемә нимә бүләк итһәм яҡшы булыр икән?”, әсәсйҙәр тураһында шиғырҙар уҡыу, шиғырҙар ятлау, ; әсәйҙәр тураһында йырҙар тыңлау һәм өйрәнеү, бейеүҙәр өйрәнеү. | Әсәйҙәр менән кис ултырыу “Әчәйемлән дә ҡәҙерле кеше бармы доъяла?” фотокүргәҙмә “Минең һөйөклө әсәйем” |
| Гәлсәр ҡыш | Декабрь  1-2 аҙналар | Ҡыш тураһынад балаларҙың белемдәрен киңәйтеү. Ҡыш көндәре балаларҙың хәүефһеҙлеген һаҡлау. Һыу һәм боҙ менән тәжрибәләр яһау һәм балаларҙың эҙләнеү – тикшеренеү һәләттәрен формалаштырыу. Тәбиғәткә ҡарата һаҡсыл ҡараш тәрбиәләү. Ҡышҡы тәби ғәт менән һоҡланыу тойғолары уятыу. Миҙгелдәге үҙгәрештәрҙе күрә белергә өйтәреү: һауа торошо, үҫемлектәр, ҡош – ҡорт һәм йәнлектәр. | Хәрәктле уйындар. Маҡсатлы прогулкалар. Әңгәмәләр. Нәфис әҙәбиәт уҡыу. Шиғырҙар ятлау. Диактик уйындар “Был ҡайсаҡ була”, “Нимә үҙгәрҙе”, “Рәссәм нимә эшләп бөтөрмәгән”, “Дауам ит”, “Һүрәткә ҡарап һөйлә” һ б. | Ата – әсәйҙәр менән бергә спорт байрамы “Беҙгә бергә күңелле ” |
| Хуш киләһең, Яңы Йыл! | Декабрь  3-4 аҙналар | Яңы йыл – күңелле байрам икәне тураһында төшөнсәләр биреү, ; ата – әсәләр менән бергә яңы йыл сараларына әҙерләнеү, бүләктәр әҙерләү, Яңы Йыл айҡанлы төрлө теләктәр өйрәтеү. Ҡыш айҙары тураһында төшөнсә биреү. Йылы яҡтарҙа нисек Яңы Йыл үткәреүҙәре тураһында аңлатмалар биреү. | Шиғырҙар ятлау. Нәфис әҙәбиәт уҡыу. Хәрәкәтле уйындар уйнау. Ҡала майҙанына маҡсатлы экскурсиялар яһау. Шыршы байрамына уйынсыҡтар әҙерләү. Түңәрәк уйындары өйрәнеү. Йырҙар тыңлау һәм йырлау. Бейеүҙәр өйрәнеү. | Яңы Йыл иртәлеге |
| Китап – белем шишмәһе | Ғинуар  2-3 аҙналар | Китаптар аша белем алыу тураһында төшөнсәләр биреү. Беҙҙең яҡтың балалар яҙыусылары менән таныштырыу.  Китапҡа ҡарата һаҡсыл ҡараш тәрбиәләү. | Китаптар ҡарау. Бағышһүрәттәр ҡарау. Китапсыҡ эшләү. Нәфис әҙәбиәт уҡыу. Балалар баҡсаһы китапханаһына экскурсия. Төркөм бүлмәһендә балалар яҙыусылары буйынса китаптар күргәҙмәһе ойоштороу. Китап нисек барлыҡҡа килә? – әңгәмә үткәреү. Өлкән төркөм балаларының китапхана мөйөшөндә уйнауҙарын күҙәтеү. | “Китап – белем шишмәһе”- балалар баҡсаһының шағирәһе Йыһангирова Г.М. ҡатнашлығында тематик тәбиғи белем биреү эшмәкәрлеге |
| Башҡорт халыҡ йолалары | Ғинуар  4 аҙна | Балаларға үҙ халҡының йоларары тураһында төшөнсәләр биреү,башҡорт халҡының йолаларын , традицияларын өйрәнеү. Халыҡ кейеме менән таныштырыу. | Нәфис әҙәбиәт уҡыу (һанашмаҡтар, әйтемдәр, йомаҡтар, әүрәткестәр, )башҡорт халыҡ уйынсыҡтары, , бағышһүрәттәр ҡарау, дидактик уйындар “Ҡырҡылған һүрәттәр”, “Шундай уҡты тап”, программа йөкмәткеһенә ярашлы башҡорт халыҡ әкиәттәре уҡыу һәм инценировка әҙрелә | “Өләсәйем һандығы” – күңел асыу сараһы |
| Теле барҙың иле бар | Февраль  1-2 аҙналар | Башҡорт теленә ҡарата ихтирам тәрбиәләү. Башҡортса саф матур итеп һөйләшеү. Яҡын һәм алыҫ ҡәрҙәшәтәре, атай – әсәй яғынан башҡа туғандар тураһында белемдәр нығытыу. Телевизор һәм радио аша башҡорт телендә тапшырыуҙар тураһында балаларға белемдәр биреү. | . Диактик уйындар “Был нимә”, “Нимә эшләй?”, “Айырып һал”, “Ниндәй”, “Әйтеп бөтөр”, “Күрһәт”, “Ҡырҡылған һүрәтте йый”, “Эшләп бөтөр” һ б. шиғырҙар ятлау. Әкиәттәр уҡыу. Балалар баҡсаһы музейына экскурсия. Әңгәмәләр үткәреү. Йырҙар өйрәнеү. | Шиғырҙар ятлау конкурсы ойоштороу |
| Ватанды һаҡлаусылар көнө | Февраль  3-4 аҙналар | Рәсәй Армияһы тураһында тәүге күҙаллауҙар формалаштырыу. Ир – егеттәр – тыуған илде һаҡлаусылар тигән төшөнсә биреү. Ә балалар , ҡарттар, ауырыу кешеләр ярҙамға һәм һаҡлауға мохтаж икәндәрен аңлатыу. Ватанға һөйөү тәрбиәләү. | Сюжетлы – ролле уйын “Ғаилә”; ситуатив әңгәмәләр, байрам тураһында һөйләшеүҙәр;  Һуғыш уйынсыҡтарын ҡарау, хәрби форма һүрәттәрен ҡарау, сюжетлы һүрәттәр ҡарау, фотоһүрәттәр, иллюстрациялар ҡарау; тема буйынса нәфис әҙәбиәт уҡыу; шиғырҙар ятлау; атайҙарға, олатайҙарға бүләктәр әҙерләү); йырҙар тыңлау һәм өйрәнеү | Иртәлек.  Фотокүргәҙмә “Минең атайым – ил һаҡсыһы” |
| Ил биҙәге – ҡатын ҡыҙ | Март  1-2 аҙна | Әсәйҙәр менән ғорурланыу. Улар тураһында ҡайғыртыу тойғолары тәрбиәләү. Әсәй һөнәрҙәре (аш бешерә, кер йыуа, бала ҡарай һ.б.) тураһында белемдәр нығытыу. | Сюжетлы – ролле уйындар “Әсәйҙәр һәм ҡыҙҙар”; дидактик уйындар “Кем нимә эшләй”; байрам тураһында әңгәмәләр; һүрәттәр ҡарау; нәфис әҙәбиәт уҡыу; шиғырҙар ятлау; бүләктәр әҙерләү, уйындар , йырҙар өйрәнеү. | Иртәлек. Фотокүргәҙмә “Минең һөйөклө әсәйем” |
| Яҙ етте | Март  3-4 аҙналар | Яҙ тураһында балаларҙың белемдәрен киңәйтеү. Йәнле һәм йәнһеҙ тәбиғәт араһындағы ябай бәйләнештәрҙе күрә белергә өйрәтеү. Сезон буйынса күҙәтә белеү. Тәбиғәттә тормош хәүефһеҙлеге һаҡлау ҡағиҙәләрен өйрәнеүҙе дауам итеү. Тәбиғәттә үҙ – үҙеңде тотоу ҡағиҙәләрен өйрәнеү. Элементарь эколгик тәрбиә биреү. Баҡсала яҙғы эштәр тураһында белемдәр формалаштырыу. Балалар баҡсаһы территорияһында үҫемлектәрҙе , сәскәләрҙе тәрбиәләргә өйрәтеү. | Иллюстрациялар ҡарау; дидактик уйындар; тәрбиәсенең хикәйәләре, сюжетлы – ролле уйындар “Бөҙрәхәна!», “Балалар баҡсаһы” бүлмә гөлдәрен күҙәтеү; әңгәмәләр “Беҙҙең майҙансыҡта сәскәләр үҫте”, «Беҙ бөжәктьәрҙән ҡурҡмайбыҙ»; нәфис әҙәбиәт уҡыу | “Хуш киләһең Нәүрез” байрамында ҡатнашыу; Һүрәттәр күргәҙмәһе |
| Һаулыҡ – ҙур байлыҡ | Апрель  1-2 аҙналар | Һау – сәләмәт тормош рәүеше тураһында тәү төшөнсәләр формалаштырыу | Уйын – тәжрибәләр (һабын, теш щеткаһы, салфеткалар һәм һыу ) Нәфис әҙәбиәт уҡыу. Хәрәкәтле уйындар. Уйын ситуациялары (кеше ауырыһа, үҙен нисек тоя?; Һау булыу яҡшымы, әллә ауырыумы?; Кеше ауырымаһын өсөн нимә эшләргә кәрәк?; Үҫтереүсе уйындар «Һаулыҡ пирамидаһы», «Аскорбинка һәм уның дуҫтары» һ.б. | Һаулыҡ көнө. Ата – әсәләр менән бергә һаулыҡ байрамы |
| Ер – беҙҙең йәшәгән урыныбыҙ | Апрель  3-4 аҙналар | Тыуған ил, тыуған ер тураһында балаларҙың күҙаллауҙарын үҫтереү. Иҫтәлекле урындар менән таныштырыуҙы дауам итеү.үҙ тыуған ереңә ҡарата ғорурланыу тойғоһо тәрбиләү | Балалар баҡсаһына яҡын өйҙәрҙе күҙәтеү. Балалар баҡсаһы территорияһы буйлап экскурсия., урам һепереүсе эшен һәм тәрбиәселәрҙең эшен күҙәтеү.. ҡала урамларын һәм иҫтәлекле урындарҙы һүрәтләгән картиналар ҡарау. Нәфис әҙәбиәт уҡыу. Үткен транспортты һәм кешеләрҙе күҙәтеү | Балалар эштәренән күргәҙмә |
| Еңеү яҙы | Май  1-2 аҙналар | Патриотик тәрбиә биреү. Тыуған илгә һөйөү тәрбиәләү. Еңеү байрамы тураһында күҙаллауҙар формалаштырыу. Һуғыш ветерандарына хөрмәт тәрбиәләү. | Нәфис әҙәбиәт уҡыу. Иллюстрациялар ҡарау йырҙар тыңлау һәм өйрәнеү, байрам тураһында әңгәмәләр.Еңеү паркына экскурсия. Ветерандар менән осрашыуҙар үткәреү. | Балалар эштәренән күргәҙмә. Тематик тәбиғи белем биреү эшмәкәрлеге |
| Музей донъяһы  Диагностика | Май  3-4 аҙналар | Башҡорт халҡының көнкүреше тураһында балаларҙың күҙаллауҙарын үҫтереү. Башҡорт халыҡ кейеме менән таныштырыуҙы дауам итеү. Боронғо һауыт – һаба тураһында белемдәрен байытыу. | Мини – музейга экскурсия. Башҡорт халыҡ кейемдәрен һәм һауыт – һабаларҙы ҡарау. Иллюстрациялар ҡарау. Башҡорт халыҡ кейемен биҙәкләү. Бишек йырҙары һәм әүрәткестәр өйрәнеү. Түңәрәк уйындары өйрәнеү һәм уйнау. Нәфис әҙәбиәт уҡыу. Халыҡ уйындары. | Әсәйҙәр ҡатнашлығында Фольклор байрамы “Бишек туйы” |
|  |  |  | Үҫеш карталары тултырыу |